Ministru kabineta rīkojuma projekta

**“Par valsts īpašuma objekta nodošanu privatizācijai”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta “Par valsts īpašuma objekta nodošanu privatizācijai” (turpmāk – Rīkojuma projekts) mērķis ir saskaņā ar likuma "Par valsts un pašvaldību īpašuma objektu privatizāciju" (turpmāk – Privatizācijas likums) noteikumiem nodot privatizācijai valsts īpašuma objektu Tukuma ielā 20, Jūrmalā.  **Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos reģistros, kā arī attiecīgā īpašuma privatizācijai.**  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5. panta pirmo daļu, 6. panta pirmo, otro un trešo daļu, Privatizācijas likuma 12. panta pirmo, otro, trešo, ceturto un sesto daļu, 66. panta pirmo daļu, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 1. punktu un 8. panta septīto daļu, likuma „Par nekustamā īpašuma ierakstīšanu zemesgrāmatās” 36. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta sagatavošanas pamatu**  Akciju sabiedrības „Publisko aktīvu pārvaldītājs Possessor” (turpmāk – Possessor) Privatizācijas ierosinājumu reģistrā 2006. gada 31. augustā reģistrēts sabiedrības ar ierobežotu atbildību “Finanšu saistību birojs”, reģistrācijas Nr. 40003532784, privatizācijas ierosinājums par nekustamā īpašuma Tukuma ielā 20, Jūrmalā, kura sastāvā ir ēka un zemesgabals, privatizāciju (reģistrācijas Nr. 1.720).  Ar Ministru kabineta 2008. gada 13. novembra rīkojumu Nr. 714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” Possessor tika pilnvarota valsts vārdā vērsties tiesā vai pie notāra, lai veiktu darbības, kas nepieciešamas šā rīkojuma pielikumā minētā valsts īpašuma objekta atzīšanai par bezīpašnieka vai bezmantinieka mantu, tajā skaitā pielikumā iekļauts valsts īpašuma objekts Tukuma ielā 20, Jūrmalā, kadastra Nr. 1300 026 4609 (pielikuma 9. punkts).  Valsts īpašuma objekts sākotnēji nekustamais īpašums Tukuma ielā 20, Jūrmalā (kadastra Nr. 1300 026 4609) sastāvēja no zemes vienības ar kadastra apzīmējumu 1300 026 4609 un astoņām būvēm (būvju kadastra apzīmējumi 1300 026 4609 001, 1300 026 4609 003, 1300 026 4609 004, 1300 026 4609 005, 1300 026 4609 006, 1300 026 4609 007, 1300 026 4609 009 un 1300 026 4609 010) – tiesiskais valdītājs Jūrmalas pilsētas pašvaldība.  Daļa no valsts īpašuma objekta kas sastāv no zemes vienības (zemes vienības kadastra apzīmējums Nr.1300 026 4609) 770 m2 platībā un trīs būvēm (būvju kadastra apzīmējumi 1300 026 4609 001, 1300 026 4609 003 un 1300 026 4609 004), pamatojoties uz Jūrmalas pilsētas zemes komisijas 2003. gada 7. marta lēmumu Nr. 97 “Par zemesgabala izveidošanu Jūrmalā, Tukuma ielā 20” un Ministru kabineta 2007. gada 28. novembra rīkojumu Nr. 745 “Par valstij piekrītošo būvju nodošanu Jūrmalas pilsētas pašvaldības īpašumā” kā patstāvīgs nekustamais īpašums (nekustamā īpašuma kadastra Nr. 1300 026 4609) 2008. gada 19. septembrī tika ierakstīts Jūrmalas pilsētas zemesgrāmatas nodalījumā Nr. 100000442987 uz Jūrmalas pilsētas pašvaldības vārda.  Saskaņā ar Rīgas pilsētas Vidzemes priekšpilsētas tiesas 2012. gada 9. oktobra spriedumu (stājies likumīgā spēkā 2012. gada 13. novembrī) lietā Nr. C30743110 (turpmāk – Spriedums) nospriests apmierināt Possessor pieteikumu un konstatēt juridisko faktu, ka ēkas ar kadastra apzīmējumiem 1300 026 4609 005, 1300 026 4609 006, 1300 026 4609 007 un 1300 026 4609 010, kas atrodas Tukuma ielā 20, Jūrmalā, uz zemesgabala ar kadastra Nr. 1300 026 4609, ir bezīpašnieka lieta, kas piekrīt valstij.  Valsts ieņēmumu dienesta Nodokļu parādu piedziņas pārvalde būves ar kadastra apzīmējumiem 1300 026 4609 005, 1300 026 4609 006, 1300 026 4609 007 un 1300 026 4609 010 ņēma valsts uzskaitē 2013. gada 9. aprīlī ar valstij piekritīgās mantas pieņemšanas un nodošanas aktu Nr. 008667. Pamatojoties uz Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Ministru kabineta noteikumi Nr. 1354) 32.9. punktu būves ar kadastra apzīmējumiem 1300 026 4609 005, 1300 026 4609 006, 1300 026 4609 007 un 1300 026 4609 010, kas atrodas uz zemesgabala Tukuma ielā 20, jūrmalā, nekustamā īpašuma kadastra Nr. 1300 026 4609, zemes vienības kadastra apzīmējums 1300 026 4609, nodotas Possessor valdījumā ar 2016. gada 12. maija Valstij piekritīgā nekustamā īpašuma nodošanas un pieņemšanas aktu Nr. 000011, kā arī 2016. gada 12. maija Aktu par valstij piekrītošu būvju ar kadastra apzīmējumiem 1300 026 4609 005, 1300 026 4609 006, 1300 026 4609 007 un 1300 026 4609 010, kas atrodas uz zemesgabala Tukuma ielā 20, Jūrmalā, nekustamā īpašuma kadastra Nr. 1300 026 4609, nodošanu un pārņemšanu valsts akciju sabiedrības “Privatizācijas aģentūra” valdījumā.  Veicot būvju kadastrālo uzmērīšanu, tika konstatēts, ka būves (kadastra apzīmējums 1300 026 4609 006, 1300 026 4609 010) apvidū neeksistē un objekta sastāvā iekļaujamas divas būves – noliktava (būves kadastra apzīmējums 1300 026 4609 005) un šķūnis (būves kadastra apzīmējums 1300 026 4609 007) – Tukuma ielā 20, Jūrmalā.  Atbilstoši Nekustamā īpašuma valsts kadastra informācijas sistēmā reģistrētiem datiem, būves ar kadastra apzīmējumiem 1300 026 4609 005 un 1300 026 4609 007, atrodas uz zemes vienības ar kadastra apzīmējumu 1300 026 0059, kas iekļauta nekustamā īpašuma ar kadastra Nr. 1300 026 0058 sastāvā.  Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 1. punktu zemes vienība piekrīt valstij, ja uz šīs zemes ir valstij piederošas ēkas (būves).  Saskaņā ar Civillikuma 1477.panta otro daļu lietu tiesības, kas pastāv uz likuma pamata, ir spēkā arī bez ierakstīšanas zemes grāmatās, t.i., valsts īpašuma tiesības uz zemes vienību ir nodibinātas uz likuma pamata 2012. gada 13. novembrī.  Saskaņā ar Nekustamā īpašuma valsts kadastra informācijas sistēmas datiem zemes vienības (zemes vienības kadastra apzīmējums 1300 026 0059) statuss ir rezerves zemes fonds. Saskaņā ar Zemes pārvaldības likuma 17.panta pirmo daļu rezerves zemes fondā ieskaitīto zemes gabalu valdītājs ir vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda.  Jūrmalas pilsētas dome ar 2019.gada 2.decembra vēstuli Nr. 1.1-19/6482 apliecinājusi, ka nav pieņemts lēmums par zemes vienības ar kadastra apzīmējumu 1300 026 0059 piekritību pašvaldībai un ierakstīšanu zemesgrāmatā uz Jūrmalas pilsētas pašvaldības vārda. Vienlaicīgi jāatzīmē, ka pašvaldības sniegtā informācija apliecina, ka nepastāv strīds par zemes vienības piekritību, bet tas nav izšķiroši, nosakot zemes vienības piekritību/piederību valstij.  Zemes reforma Jūrmalas pilsētā pabeigta, Ministru kabinetam izdodot 2016. gada 6. decembra rīkojumu Nr. 743 “Par zemes reformas pabeigšanu Jūrmalas pilsētā”. Valsts īpašuma tiesības uz zemes vienību ir nodibinājušās uz likuma pamata 2012. gada 13. novembrī, t.i., pirms zemes reformas pabeigšanas.  Civillikuma 3.pantā ietvertais viens no civiltiesību pamatprincipiem nosaka, ka katra civiltiesiska attiecība apspriežama pēc likumiem, kas bijuši spēkā tad, kad šī attiecība radusies, pārgrozījusies vai izbeigusies. Neskartas paliek jau iegūtās tiesības. Tādēļ zemes reformas pabeigšana Jūrmalas pilsētā nevar grozīt vai citādi skart valsts īpašuma tiesības uz valstij piekrītošo zemes vienību.  Ievērojot faktu, ka būves ar kadastra apzīmējumiem 1300 026 4609 005 un 1300 026 4609 007 ar Spriedumu, kas stājies spēkā 2012. gada 13. novembrī, atzītas par bezīpašnieka mantu un atbilstoši Latvijas Republikas Civillikuma 930.pantam ir piekritīga valstij, zemes vienība ar kadastra apzīmējumu 1300 026 0059, uz kuras atrodas iepriekš minētās būves, piekrīt valstij no 2012. gada 13. novembra un ierakstāmas zemesgrāmatā uz valsts vārda.  Lai nodrošinātu Civillikuma 968. pantā noteikto, ka uz zemes uzcelta un cieši ar to savienota ēka atzīstama par tās daļu, zemes vienība (zemes vienības kadastra apzīmējums 1300 026 0059) ir nododama privatizācijai kopā ar noliktavu (būves kadastra apzīmējums 1300 026 4609 005) un šķūni (būves kadastra apzīmējums 1300 026 4609 007).  **II Informācija par valsts īpašuma objektu**  1.Valsts īpašuma objekta sastāvs:  1.1. zemes vienība (zemes vienības kadastra apzīmējums 1300 026 0059), ar kopējo platību 0,2305 ha;  1.2. noliktava (būves kadastra apzīmējums 1300 026 4609 005) ar kopējo platību 102,6 m2;  1.3. šķūnis (būves kadastra apzīmējums 1300 026 4609 007) ar kopējo platību 39,3 m2.  (turpmāk viss kopā – Objekts).  Objekts atrodas vietā, par ko saņemts privatizācijas ierosinājums, un ir ticis atzīts ar tiesas spriedumu par bezīpašnieka lietu, kas piekrīt valstij, ar mērķi izpildīt Privatizācijas likuma prasības un Ministru kabineta Possessor uzdoto uzdevumu apzināt objektus, par kuriem ir saņemti privatizācijas ierosinājumi.  **2. Īpašuma tiesības:**  Valsts īpašuma objekts zemesgrāmatā nav ierakstīts.  Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 1. punktu zemes reformas laikā valstij piekrīt un uz valsts vārda zemesgrāmatās ierakstāma zeme, kura 1940. gada 21. jūlijā piederēja fiziskām un juridiskām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja uz šīs zemes ir valstij piederošas ēkas (būves).  Saskaņā ar 2011. gada 19. janvāra Latvijas nacionālā arhīva izziņu, zemesgabals Tukuma ielā 20, Jūrmalā (vēsturiski – zemesgabals Nr. 102F, platība 2676 m2) uz 1940. gada 21. jūliju piederēja fiziskai personai.  Saskaņā ar informāciju, kas norādīta 2003. gada 7. marta Jūrmalas pilsētas zemes komisijas lēmumā Nr. 97 “Par zemesgabala izveidošanu Jūrmalā, Tukuma ielā 20”, Jūrmalas pilsētas zemes komisijā nav reģistrēti bijušo īpašnieku vai viņu mantinieku pieteikumi īpašuma tiesību atjaunošanai uz zemesgabalu Nr. 102F.  Saskaņā ar Spriedumu būves ar kadastra apzīmējumiem 1300 026 4609 005 un 1300 026 4609 007 Tukuma ielā 20, Jūrmalā, ir bezīpašnieka lieta, kas piekritīga valstij.  **3. Valdītājs:**  Objekta sastāvā esošās zemes vienības ar kadastra apzīmējumu 1300 026 0059 statuss ir rezerves zemes fonds, tiesiskais valdītājs – Jūrmalas pilsētas pašvaldība.  Objekta sastāvā esošās būves (būvju kadastra apzīmējumi 1300 026 4609 005 un 1300 026 4609 007) valdītājs saskaņā ar 2016. gada 12. maija Valstij piekritīgā nekustamā īpašuma nodošanas un pieņemšanas aktu Nr. 000011, kā arī 2016. gada 12. maija Aktu par valstij piekrītošu būvju ar kadastra apzīmējumiem 1300 026 4609 005, 1300 026 4609 006, 1300 026 4609 007 un 1300 026 4609 010, kas atrodas uz zemesgabala Tukuma ielā 20, Jūrmalā, nodošanu un pārņemšanu valsts akciju sabiedrības „Privatizācijas aģentūra” valdījumā ir Possessor.  **4. Noma:**  Objekts nav iznomāts.  **5. Pirmpirkuma tiesības:**  Objektam nav pirmpirkuma tiesīgās personas.  Saskaņā ar Pabeigšanas likuma 6. panta otro daļu Ministru kabinets Privatizācijas likuma 12. panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Pabeigšanas likuma pārejas noteikumu 14.2 punktā ir noteikts, ja laikā līdz šā likuma 6. panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6. panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts.  Jāņem vērā, ka tiesas spriedums, ar kuru konstatēts, ka uz zemes vienības esošās būves ir bezīpašnieka lieta, stājās spēkā 2012. gada 13. novembrī. Pabeigšanas likuma 6. panta otrajā daļā noteiktais termiņš netika ievērots objektīvu iemeslu dēļ, t.i. Valsts ieņēmumu dienests būvi nodeva Possessor valdījumā 2016. gada 12. maijā, bet pēc tam tika veikta Būvju kadastrālā uzmērīšana.  Rīkojuma projekts paredz nodot Objektu privatizācijai, kā arī ierakstīt to zemesgrāmatā uz valsts vārda Possessor personā. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras privatizēs Rīkojuma projektā minēto valsts īpašuma objektu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.  Rīkojuma projekta izpilde neietekmēs iesaistīto institūciju pieejamos cilvēkresursus.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs J. Vitenbergs**

**Vīza:**

**Valsts sekretārs**

Magdeburgere 67021316

Ginta.Magdeburgere@pa.gov.lv

Mālnieks 67013047

Girts.Malnieks@em.gov.lv